CELEX: 32004R1145
Language: hu
Date: 2004-06-22 00:00:00
Title: A Bizottság 1145/2004/EK rendelete (2004. június 22.) a 145/2004/EK rendelet módosításáról az ajánlattételi határidő zárónapja tekintetében a német intervenciós ügynökség birtokában lévő búza belső piacon való értékesítésére vonatkozó utolsó részleges pályázati eljárás keretében

23.6.2004   
            
            
               HU
            
            
               Az Európai Unió Hivatalos Lapja
            
            
               L 222/9
            
         
      A BIZOTTSÁG 1145/2004/EK RENDELETE
   
   (2004. június 22.)
   a 145/2004/EK rendelet módosításáról az ajánlattételi határidő zárónapja tekintetében a német intervenciós ügynökség birtokában lévő búza belső piacon való értékesítésére vonatkozó utolsó részleges pályázati eljárás keretében
   AZ EURÓPAI KÖZÖSSÉGEK BIZOTTSÁGA
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló 1992. június 30-i 1766/92/EGK tanácsi rendeletre (1), és különösen annak 5. cikkére,
   mivel:
   
               (1)
            
            
               A 145/2004/EK bizottsági rendelettel (2) folyamatos pályázat került meghirdetésre a német intervenciós ügynökség birtokában lévő búza belső piacon történő viszonteladására, amelynek keretében az utolsó részleges pályázati eljárás során az ajánlattételi határidő zárónapja 2004. június 24.
            
         
               (2)
            
            
               Tekintettel az aktuális piaci helyzetre, az utolsó részleges pályázati eljárás időpontját későbbre kell halasztani.
            
         
               (3)
            
            
               A fentiekre tekintettel a 145/2004/EK rendeletet módosítani szükséges.
            
         
               (4)
            
            
               A jelen rendeletben foglalt rendelkezések összhangban vannak a Gabonapiaci Irányítóbizottság álláspontjával,
            
         ELFOGADTA EZT A RENDELETET:
   1. cikk
   A 145/2004/EK rendelet 4. cikk (1) bekezdés harmadik albekezdése szövegének helyébe a következő szöveg lép:
   
      „Az utolsó részleges pályázati felhívás tekintetében az ajánlatok benyújtásának határideje 2004. július 15. 9 óra (brüsszeli idő szerint).”
   
   2 cikk
   E rendelet az Európai Unió Hivatalos Lapjában való közzétételének napján lép hatályba.
   
      E rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. június 22-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 181., 1992.7.1., 21. o. A legutóbb az 1104/2003/EK rendelettel (HL L 158., 2003.6.27., 1. o.) módosított rendelet.
   
      (2)  HL L 24 2004.1.29., 38. o.